Վկայակոչելով պաշտպանության փոխնախարար Գաբրիել Բալայանին՝ 1in.am-ը նշում է, որ խոսքը զորախմբի կամ Զինված ուժերի ստորաբաժանման մասին չէ։ Խումբը բացառապես ենթարկվելու է Հայաստանի Հանրապետության համապատասխան գերատեսչությանը և գործելու է Հայաստանի դրոշի ներքո։ Քաղաքական-դիվանագիտական շրջանակներում մտավախություն են հայտնում, որ Հայաստանը կարող է հայտնվել Եվրոպայի և ԱՄՆ-ի պատժամիջոցների տակ։ Նշված կայքի փոխանցմամբ՝ հարցի առնչությամբ մտահոգություն է հայտնել արտակարգ և լիազոր դեսպան Արման Նավասարդյանը՝ ասելով, որ Հայաստանի դրոշի ներքո հանդես գալը կնշանակի, որ մենք ներկայանում ենք որպես միջազգային իրավունքի սուբյեկտ երկու կռվող պետությունների կողքին։ Դեսպանի համոզմամբ՝ դա աննկատ չի անցնի, քանի որ տարածաշրջանը գտնվում է բարդ իրավիճակում։ Իդլիբում սպասվում են թեժ մարտական գործողություններ, նման իրավիճակում հայկական ներկայությունն այնտեղ արդյո՞ք ճիշտ կլինի։ ՙԵս չէի համարձակվի նման բան անել՚,- կոնկրետացրել է դեսպանը։